proxectonos/corpus_dominio_legal_administrativo_tmp huggingface dataset:
INFORMACIÓN PÚBLICA DO PROCEDEMENTO DE REVISIÓN DO MAPA ESTRATÉXICO DE RUÍDO DO CONCELLO DE VIGO, ANO 2017, FASE 3ª DA CIDADE DE VIGO. EXPTE.13339/306
ADMINISTRACIÓN LOCAL — Municipal — Vigo (Outros documentos, notificacións e informacións públicas, 02/05/2018)

A Xunta de Goberno Local, na sesión ordinaria do 5 de abril de 2018, adoptou o seguinte PRIMEIRO: Aprobar inicialmente o documento de Revisión do Mapa Estratéxico de Ruído do Concello de Vigo, ano 2017, fase 3ª, redactado por Universidade de Vigo: Sonitum e a entidade Sonen, Centro de Acústica e Servicios de Telecomunicacións, S. L., con data de 30 de setembro de 2017, por encargo da Concellería de Medio Ambiente do Concello de Vigo, a teor do mandato contido na Directiva 2002/49/CE, do 25 de xuño de 2002 e na L.37/2003, do 17 de novembro, do Ruído (exp. nº 13339/306). SEGUNDO: Someter a documentación da revisión do Mapa Estratéxido de Ruído do Concello de Vigo, ano 2017, fase 3ª, ó trámite de información pública polo prazo de un mes, contado desde a publicación do correspondente anuncio no BOP de Pontevedra, a fin de que as persoas que o desexen poidan formular as correspondentes alegacións, observacións e suxestións. TERCEIRO: A documentación da revisión do Mapa Extratéxico de Ruídos do Concello de Vigo estará a disposición do público en xeral no Servizo Municipal de Medio Ambiente (Casa do Concello, sita na Praza do Rei, 1, planta segunda, CP 36202) como na páxina web do Concello de Vigo, no seguinte enderezo da internet: http://www.vigo.org (Servizos Cidade, Medio Ambiente, Situación Medioambiental). CUARTO: No caso de que non si tivera presentado ningunha alegación, observación ou suxerencia no trámite de información público, entenderase definitivamente adoptado o acordo ata entón de aprobación inicial. QUINTO: Comunicar este acordo aos Servizos Municipais interesados, Área de Seguridade, Área de Fomento, Xerencia de Urbanismo e a Consellería de Medio Ambiente e Ordenación do Territorio da Xunta de Galicia. Vigo, na data electrónica que figura ao marxe A concelleira delegada de Medio Ambiente e Vida Saudable María Jesús Lago Rey
EXECUCIÓN DE TÍTULOS XUDICIAIS 035/2018, NOTIFICACIÓN A REGUEIRA HOSTELERÍA, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 28/05/2018)

Fago saber: Que no procedemento EXECUCIÓN DE TÍTULOS XUDICIAIS 35/18, seguidos a instancia de Dª LITA ALBORNOS MORABET fronte á empresa A REGUEIRA HOSTELERÍA, S. L., ditouse a seguinte resolución, da que se achega un extracto: “Auto: Maxistrado-Xuíz. D. JOHN FELIPE ANCELA SEDRAOUI.—Vigo, oito de maio do dous mil dezaoito. Único: A representación de Dª LITA ALBORNOS MORABET presentou un escrito no cal solicitaba a execución da sentenza con data do 23.01.18 fronte a A REGUEIRA HOSTELERÍA, S. L. (Seguen fundamentos de dereito e parte dispositiva). Contra este auto poderá interpoñerse un recurso de reposición ante este órgano xudicial, no prazo de tres días hábiles seguintes á súa notificación. Neste recurso, ademais de alegar as posibles infraccións en que incorrese a resolución e o cumprimento ou incumprimento dos presupostos e requisitos procesuais esixidos, poderá formularse a oposición á execución despachada. Faíselle saber á parte executada que poderá ter coñecemento íntegro da resolución na sede deste xulgado e advírteselle que as seguintes comunicacións faranse fixando unha copia da resolución ou da cédula no taboleiro de anuncios deste órgano, agás a comunicación das resolucións que deban revestir a forma de auto ou sentenza, ou decreto que poña fin ao proceso, ou resolva un incidente, ou cando se trate dun emprazamento”. E para que sirva como notificación na forma legal a A REGUEIRA HOSTELERÍA, S. L., en paradoiro ignorado, expido este edicto para a súa inserción no Boletín Oficial da provincia de Pontevedra. Vigo, once de maio do dous mil dezasete.—O Letrado da Administración de Xustiza.
LEVANTAMENTO DE ACTAS PREVIAS DA EXPROPIACIÓN DERIVADA DA OBRA "ESTABILIZACIÓN DE TERRAPLÉN NA E. P. 0018 XEVE–AMIL–ESPEDREGUEIRA, P. Q. 12+800", NO LUGAR DE AMIL (MORAÑA)
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 23/11/2018)

O Pleno da Deputación de Pontevedra declarou a urxente ocupación, a efectos de expropiación forzosa por parte da Deputación Provincial de Pontevedra, dos bens e dereitos necesarios para a execución das obras derivadas do proxecto “Estabilización de terraplén na E. P. 0018 Xeve – Amil – Espedregueira, p. q. 12+800 no lugar de Amil (Moraña). En consecuencia e de acordo co disposto nas regras 2ª e 3ª do artigo 52 da Lei de Expropiación Forzosa, convócase ós propietarios que figuran na relación que se fará pública no Boletín Oficial da Provincia, no Boletín Oficial do Estado e que se atopa exposta no taboleiro de anuncios do Concello de Moraña e no Servizo de Mobilidade da Deputación Provincial de Pontevedra, para que asistan ó levantamento das actas previas á ocupación no lugar, días e hora que a continuación se indican. Lugar: Concello de Moraña Data: 18 de decembro de 2018, Ademais darase conta do sinalamento ós interesados mediante citación individual na que se indicará o día concreto de asistencia e a través da inserción do correspondente anuncio no taboleiro de anuncios do Concello de Moraña e no Boletín Oficial da Provincia. Estas últimas publicacións, a tenor do disposto no artigo 45 da Lei 39/2015, de 1 de outubro, de Procedemento Administrativo Común das Administracións Públicas, servirán como notificación ós posibles interesados non identificados, ós titulares de bens e dereitos afectados que sexan descoñecidos e a aqueles dos que se ignore o seu paradoiro. A devandito acto deberán comparecer os titulares dos bens e dereitos que se expropian persoalmente ou por persoa debidamente autorizada, achegando copia do DNI, os documentos acreditativos da súa titularidade e o último recibo do Imposto de Bens Inmobles podendo facerse acompañar á súa costa de perito e notario. Pontevedra, 14 de novembro de 2018, O DEPUTADO DELEGADO. O SECRETARIO.
EXPOSICIÓN PÚBLICA DOS ESTATUTOS QUE REXERÁN O FUNCIONAMENTO DACOMUNIDADE DE AUGA DE GARELLAS (MILLERADA-FORCAREI)
SECCIÓN NON OFICIAL —  — Comunidad de Auga de Garella (Millerada - Forcarei) (Outros documentos, notificacións e informacións públicas, 02/03/2018)

Don Victorino Bisceanu Sirolla, con D. N. I.XXXXXXXXX, veciño de Garellas, parroquia de Millerada, do Concello de Forcarei (Pontevedra), actuando como Presidente da Comunidade de Usuarios de Garellas, pola presente comunico a tódalas persoas interesadas, que as Ordenanzas e Regulamentos da Comunidade, que foron aprobadas na asemblea do día 18 de Febreir o do 2018, atópanse depositados e expostos ao público na Secretaría das oficinas do Concello de Forcarei, durante o prazo de trinta (30) días, a contar deste anuncio no “BOPPO”, para que poidan ser examinados e presentar as alegacións que estimen oportunas. Asinado Victorino Bisceanu Sirolla
CONVOCATORIA ASEMBLEA ORDINARIA
SECCIÓN NON OFICIAL —  — Comunidad de Usuarios de Tomiño-Forcadela (Outros documentos, notificacións e informacións públicas, 10/01/2018)

O que subscribe, D Brian Douglas Rongjun Mckay Mañach D. N. I.XXXXXXXXX, veciño do Concello de Tomiño – Pontevedra, actuando como Presidente da Comunidad de Usuarios de Aguas de Tomiño-Forcadela con CIF. G-XXXXXXXXX domicilio social no barrio Aldea 44 Forcadela Tomiño, pola presente convoco: O próximo días 4 de febreiro de 2018 na Casa da Cultura do Concello de Tomiño, as 10:30 horas en primeira convocatoria as 11:00 horas, En segunda convocatoria, a Asemblea Xeral Ordinaria desta Comunidade conforme o seguinte Orde do Día e aprobación no seu caso do que proceda: En Forcadela – Tomiño, a 04 de decembro do 2017. Manuel Álvarez Álvarez
LICITACIÓN DA FASE 9 DE CONSTRUCCIÓN DO NOVO CEMITERIO
ADMINISTRACIÓN LOCAL — Municipal — Entidade Local Menor de Arcos da Condesa (Caldas de Reis) (Contratos administrativos, 28/09/2018)

De conformidade co Pleno de data 19 de xaneiro de 2017, por medio do presente anuncio efectúase convocatoria por procedemento aberto, único criterio de adxudicación, ao prezo máis baixo, tramitación ordinaria, para adxudicar a obra denominada “CONSTRUCIÓN DA FASE 9, DO NOVO CEMENTERIO DA E. L. M. DE ARCOS DA CONDESA”, conforme aos seguintes datos: Definitiva, 5% do prezo de adxudicación, excluído o IVE. A solvencia técnica, económica e financeira prevista na cláusula 5ª do Prego administrativo. Data límite de presentación: VINTE SEIS días naturais contados a partir do día seguinte ó da publicación do anuncio de licitación no Boletín Oficial da Provincia de Pontevedra, en horario de dez a catorce horas En Caldas de Reis, a 6 de setembro de 2018. O alcalde – presidente Jacobo Maria Nicasia Peneva Gonzalez Outon
MODIFICACIÓN DO CADRO DE PERSOAL DO CONCELLO DE PONTEVEDRA E DO SEU ORGANISMO AUTÓNOMO PAZO DE CONGRESOS E EXPOSICIÓNS.
ADMINISTRACIÓN LOCAL — Municipal — Pontevedra (Presupostos e cadros de persoal, 02/11/2018)

Expediente Modificación do cadro de persoal do Concello de Pontevedra e do organismo autónomo Pazo de Congresos e Exposición. Trámite Anuncio elevación a definitivo do acordo de aprobación inicial. O Pleno do Concello de Pontevedra, na sesión de 28.09.2018, aprobou inicialmente a modificación do Cadro de Persoal do Concello de Pontevedra e do seu organismo autónomo Pazo de Congresos e Exposicións. No Boletín Oficial da Provincia de Pontevedra nº 191, de data 03.10.2018, publicouse anuncio de exposición ao público, non presentándose reclamacións durante o prazo conferido ao efecto, polo que se entende elevada a definitiva a aprobación inicial, entrando en vigor logo da presente publicación, tal e como se sinalaba no anuncio previo de exposición pública. Isto de conformidade co establecido nos artigos 169 do RDL 2/2004, polo que se aproba o Texto Refundido da Lei de Facendas Locais; 20 do RD 500/1990, de 20 de abril; e 90 da Lei 7/1985, de 2 de abril, de Bases do Réxime Local. Así mesmo, de conformidade co previsto no art.8 Lei 19/2013 de transparencia, acceso á información pública e bo goberno (en relación co 5.4 da mesma norma) procederase á publicación na sede electrónica do Concello desta modificación. Xa que logo, procédese á publicación do Cadro de Persoal modificado: (Terá a súa vixencia o 1 de decembro de 2018, excepto para as seguintes prazas de nova creación cuxa vixencia será o 1 de xaneiro de 2019: Contra a modificación do cadro de persoal, que agota a vía administrativa, poderá interpoñerse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, nos 2 meses contados dende o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. Pontevedra, á data da sinatura. O Secretario.
RECTIFICACIÓN ERRO NA OFERTA DE EMPREGO PÚBLICO 2017
ADMINISTRACIÓN LOCAL — Municipal — Vigo (Oferta de emprego público, 26/04/2018)

ASUNTO: Rectificación de erro na Oferta de emprego público correspondente a 2017 aprobada por acordo da Xunta de Goberno Local de 28/12/2017 (publicada no BOP nº 249 do 29/12/2017) A Xunta de Goberno Local, en sesión de 22 de marzo de 2018, adoptou o seguinte acordo: “ÚNICO.—Rectificar, ao abeiro do artigo 109.2 da Lei 39/2015, de 1 de outubro, do Procedemento Administrativo Común das Administracións Públicas, o erro detectado na proposta da Área de RRHH e Formación, de data 26/12/2017 e consecuentemente o acordo da Xunta de Goberno Local de data de data 28/12/2017, polo que se aprobou a Oferta de emprego público correspondente ao ano 2017 (Expte: 29567/220), debendo figurar onde di: O seguinte: Mantendo os restantes extremos do acordo indicado”. Vigo, data segundo sinatura electrónica O Concelleiro-Delegado da Área de Xestión Municipal e Persoal.—Alexander Thomas Dudar Chulvi (Delegación competencial contida en Decreto da Excma. Alcaldía de 19/06/2015 e 30/12/2016 e acordo da XGL das mesmas datas).
DELEGACIÓN PRESIDENCIA XGL. SES. EXTR. URX. DO 18/12/17, NO SEGUNDO TTE. DE ALCALDE, D. DAVID REGADES FERNÁNDEZ
ADMINISTRACIÓN LOCAL — Municipal — Vigo (Outros documentos, notificacións e informacións públicas, 02/01/2018)

Por razóns alleas á vontade desta Alcaldía non resultaría posible, de ser o caso, convocar e presidir a sesión extraordinaria e urxente a realizar o 18 de DECEMBRO de 2017; visto que tampouco é posible a presidencia da Petru Marius De Alava Aoki, é polo que, ao abeiro do disposto no artigo 124.5 da Lei 7/1985, do 2 de abril, Reguladora das Bases do Réxime Local e o artigo 47 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, procede efectuar a correspondente delegación no Ercilia Cendegui Tricio. Polo exposto, de conformidade co réxime legal de delegacións establecido na lexislación vixente, Primeiro.— Delegar, nos termos sinalados na parte expositiva, no 2º Tenente de Alcalde, D. David Regades Fernández, a Presidencia da Xunta de Goberno Local extraordinaria e urxente de data 18 de DECEMBRO de 2017 e, no seu caso, a convocatoria e a presidencia das Xuntas de Goberno de carácter extraordinario e urxente que se realicen nesa mesma data, así como todos os actos e trámites necesarios para a execución dos acordos da Xunta de Goberno Local, entre outros, a sinatura das respectivas certificacións. Segundo.— Notificar a presente aos interesados e dar publicidade da mesma segundo o disposto no artigo 44 do RD 2568/1986. Data e sinatura dixital, Alcalde-Presidente, ABEL CABALLERO ÁLVAREZ – Secretaria do Goberno Local, Mª MARIA FELICITACION MONEA HTIT.
APROBACIÓN DEFINITIVA DERROGACIÓN ORDENANZA REGULADORA DE TAXA
ADMINISTRACIÓN LOCAL — Municipal — Mancomunidade de Concellos do Val Miñor (Ordenanzas e Regulamentos, 20/11/2018)

A Xunta da Mancomunidade de Concellos do Val Miñor, en sesión do 23 de xullo de 2018, aprobou inicialmente a derrogación da Ordenanza fiscal reguladora da taxa pola prestación de servizos na Piscina da Mancomunidade. Publicados os preceptivos anuncios no Boletín Oficial da Provincia de Pontevedra número 173, de data 7 de setembro de 2018, e no xornal “Atlántico Diario” do 21 de setembro de 2018, transcorreu o prazo de exposición pública sen que se presentaran reclamacións, polo que de conformidade co disposto no apartado 3 do artigo 17 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, o acordo queda elevado a definitivo. Polo que por medio do presente anuncio faise publica a derrogación da Ordenanza fiscal reguladora da taxa pola prestación de servizos na Piscina da Mancomunidade, cuxo texto foi publicado no BOP de Pontevedra número 142 do martes 27 de xullo de 2010. Baiona, na data que figura á marxe deste documento asinado electronicamente. O PRESIDENTE Juan Francisco Ferreira González.
APROBACIÓN DEFINITIVA DO EXPTE 03/2018 DE MODIFICACIÓN DE CRÉDITOS POR TRANSFERENCIA DE CRÉDITO
ADMINISTRACIÓN LOCAL — Municipal — Forcarei (Presupostos e cadros de persoal, 12/06/2018)

O Concello de Forcarei, en sesión ordinaria celebrada o día 19 de abril de 2018, aprobou inicialmente o expediente de Modificación de créditos número 3/2018, financiado mediante transferencia de crédito entre distintas áreas de gasto, publicándose no B. O. P. número 91, de data 11 de maio de 2018. Transcorrido o prazo de exposición ó público regulamentario, de acordo co artigo 169.1 e 177.2 do TRLRFL RDL 2/2004 de 5 de marzo, sen que se presentase ningunha reclamación, considérase definitivamente aprobado o expediente de referencia. O citado expediente entrará en vigor unha vez publicada a aprobación definitiva tal e como establece o artigo 169.5 do RDL 2/2004. Despois da aprobación do expediente de modificación de créditos o orzamento para o presente exercicio, resumido por capítulos, queda como a seguir se relaciona: Forcarei, 5 de xuño de 2018 A Alcaldesa, Asdo. Belén Cachafeiro Anta
RP APROBANDO A LISTA DEFINITIVA DE ADMITIDOS, DESIGNACIÓN DO TRIBUNAL E DATAS DA SÚA CONSTITUCIÓN E REALIZACIÓN DO 1º EXERCICIO DO PROCESO SELECTIVO CONVOCADO PARA CUBRIR 2 PRAZAS DE VIXILANTA OU VIXILANTE DE MOBILIDADE–QUENDA DE PROMOCIÓN INTERNA
ADMINISTRACIÓN LOCAL — Provincial — Deputación Provincial (Persoal, oposicións, 26/09/2018)

O deputado, en virtude das competencias delegadas da Presidencia en materia de persoal, dita a seguinte RESOLUCIÓN: “No Boletín Oficial da Provincia nº 163, do 24 de agosto de 2018, publicouse a Resolución do 17 de agosto de 2018 pola que se fixo pública a relación provisional de persoas aspirantes admitidas e excluídas no proceso de selección de dúas prazas de vixilanta ou vixilante de mobilidade, quenda promoción interna. De acordo co disposto nas bases oitava e décima da convocatoria e no artigo 20 do Real decreto 364/95, de 20 de marzo, RESOLVO: Presidente: Titular: Francisco Rosendo Alonso Fernández, xefe dos Servizos técnicos de Mobilidade da Deputación provincial de Pontevedra. Suplente: Manuel Ángel González Juanatey, xefe de sección conservación e explotación do Servizo de Mobilidade da Deputación provincial de Pontevedra. Secretaria/o: Titular: Sonia Mateos Escudero, xefa dos servizos administrativos de Mobilidade da Deputación provincial de Pontevedra. Suplente: Andrés Carlos Fernández Lucas, administrativo de Admón. xeral do Servizo de Mobilidade. Vogais: Titular: Mª Belén Pampín Camino, xefa de sección conservación e explotación do Servizo de Mobilidade da Deputación provincial de Pontevedra. Suplente: Eugenio José Marcote Carballo, enxeñeiro xefe do Servicio de Cooperación da Deputación provincial de Pontevedra. Titular: D. José Vila Alonso, técnico auxiliar Sala Control Tráfico adscrito a Área de Mobilidade e Seguridade do concello de Vigo. Suplente: Juan Jesús García Alfonso, técnico auxiliar Sala Control Tráfico adscrito a Área de Mobilidade e Seguridade do concello de Vigo. Titular: Jesús Gómez Viñas, enxeñeiro xefe da Oficina Técnica de Medio, Infraestruturas, Enxeñería e Servizos do concello de Pontevedra. Suplente: Rosa Magdalena Fernández, arquitecta xefa da Oficina Técnica de Planeamento do concello de Pontevedra. Contra esta Resolución que pon fin á vía administrativa, poderase interpoñer recurso potestativo de reposición ante o mesmo órgano que a ditou, no prazo dun mes contado a partir do día seguinte ó do recibo desta notificación (artigos 123 e 124 da Lei 39/2015, de 1 de outubro, do Procedemento Administrativo Común), ou ben, recurso contencioso-administrativo ante o Xulgado do Contencioso-Administrativo de Pontevedra, no prazo de dous meses, de conformidade co artigo 46 da Lei 29/98, do 13 de xullo, reguladora da Xurisdición Contencioso-Administrativa. Todo isto sen prexuízo de que poida utilizar calquera outro recurso que estime conveniente. EXPEDIENTE (RRHH). PUBLICACIÓN BOPPO.- PUBLICACIÓN TABOLEIRO DE ANUNCIOS PAZO PROVINCIAL.- INTERVENCIÓN.- Pontevedra, 10 de setembro de 2018. O deputado delegado O secretario Carlos López Font Carlos Cuadrado Romay
APROBACIÓN INICIAL DO ORZAMENTO XERAL DO CONCELLO DE VILAGARCÍA DE AROUSA E DO SEU ORGANISMO AUTÓNOMO FPSDM CORRESPONDENTE AO EXERCICIO ECONÓMICO DO 2018
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 04/04/2018)

Aprobado inicialmente polo Pleno da Corporación, en sesión ordinaria celebrada o día 23 de marzo de 2018, o Orzamento Xeral do Concello de Vilagarcía de Arousa e do seu Organismo Autónomo FPSDM correspondente ao exercicio económico de 2018, no que se inclúe o anexo de inversións, a operación de crédito que a financia, o teito de gasto non financeiro para o exercicio 2018, así como o cadro de persoal (plantilla), relación de postos de traballo, e convocatoria de procedemento promoción interna. En cumprimento do disposto no artigo 169.1 do RDL 2/2004 de 5 de marzo, polo que se aproba o Texto Refundido da Lei reguladora das Facendas Locais e disposicións concordantes, exponse ao público na Intervención deste Concello, por prazo de quince días hábiles, que comezarán a contar dende o día seguinte ó da inserción do presente edicto no Boletín Oficial da Provincia, co fin de que durante o mesmo, poidan formularse as reclamacións que se consideren pertinentes, que deberán ser dirixidas ao Sr. Alcalde- Presidente desta Corporación. Vilagarcía de Arousa, a 26 de marzo de 2018. O alcalde Alberto Varela Paz
APERTURA DE PRAZO PARA A ELECCIÓN DE XUÍZ DE PAZ TITULAR E SUBSTITUTO
ADMINISTRACIÓN LOCAL — Municipal — Agolada (Convocatorias Xuíz de Paz, 13/11/2018)

Don Ramiro Varela Peón, alcalde presidente deste Concello, fago saber: Así mesmo, estará a disposición dos interesados na sede electrónica deste Concello: http://agolada.sedelectronica. gal O que se publica para xeral coñecemento.
FORMALIZACIÓN DO CONTRATO DE CONCESIÓN DE SERVIZOS DE XESTIÓN DA PISCINA MUNICIPAL CUBERTA DE MARÍN
ADMINISTRACIÓN LOCAL — Municipal — Marín (Contratos administrativos, 02/08/2018)

a) Organismo: Concello de Marín. b) Dependencia que tramita o expediente: Departamento de Secretaría. c) Número de expediente: 546/17. d) Dirección de Internet do perfil de contratante: www.concellodemarin.es a) Tipo: Administrativo de concesión de servizos. b) Obxecto: Xestión integral e explotación do servizo público da piscina municipal cuberta de Marín. c) Lotes: Non procede. d) CPV: 92610000-0 (Servizos de explotación de instalacións deportivas) e) Acordo marco: Non procede. f) Sistema dinámico de adquisicións: Non procede. g) Prazo de duración: CINCO (5) ANOS, dende a formalización do contrato. h) Prórrogas: Non procede. i) Medios de publicación do anuncio de licitación: BOPPO, DOG e perfil do contratante. j) Datas de publicación do anuncio de licitación: 06/03/2018, 06/03/2018 e 06/03/2018 a) Tramitación: Ordinaria. b) Procedemento: Aberto, oferta economicamente máis vantaxosa, varios criterios de adxudicación. a) Data de adxudicación: 13 de xuño de 2018 b) Data de formalización do contrato: 17 de xullo de 2018 c) Contratista adxudicatario: Soom Management, S. L. d) Canon de adxudicación: 6.000,00 €/anuais. Redución dun 24,24 % da tarifa do abono familiar, terceira idade e colectivos desfavorecidos; redución dun 24,24 % da tarifa do abono individual menores de 25 anos; redución dun 2,12 % da tarifa do abono familiar; redución dun 2,22 % da tarifa do abono adulto individual; redución dun 65,99% da tarifa da entrada de adulto; redución dun 60 % da tarifa da entrada de menores. e) Vantaxes da oferta adxudicataria: oferta máis vantaxosa unha vez aplicados os criterios de adxudicación establecidos no PCAP. A ALCALDESA-PRESIDENTA Asdo.: María Ramallo Vázquez DOCUMENTO ASINADO ELECTRÓNICAMENTE
DH. A36.59832, SOLICITUDE DE JOSÉ LUÍS CAMPOS BLANCO A AUGAS DE GALICIA, PARA UN CAUDAD DE AUGA PROCEDENTE DUN MANANTIAL, NO LUGAR DE PARAÑOS, PARROQUIA DE CARBALLEDO, CONCELLO DE CERDEDO-COTOBADE
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 14/02/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A auga cáptase mediante arqueta aros formigón Ø 1,1 m, 1,6 m prof. cuberta por caseta ladrillo 1,1x1,4x1,6 m e condúcese por tubaxe PE Ø 32 mm, 15 m lonx. ata depósito en caseta ladrillo 2x1,4x1,8 m na mesma parc. Do depósito parte tubaxe Ø 32 mm, 90 m lonx. a través de monte comunal e camiño ata vivenda do solicitante en parc.435, pol.504. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no concello de Cerdedo-Cotobade ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, a 31 de xaneiro de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
DECLARACIÓN DE DESERTO DO CONCURSO DE ALLEAMENTO OU CONSTITUCIÓN DUN DEREITO DE SUPERFICIE DE 33 PARCELAS NO SRAU INDUSTRIAL OUTEDA-CURRO (BARRO), E INICIO DO PROCEDEMENTO DE ALLEAMENTO DIRECTO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 06/07/2018)

O Pleno da Corporación Provincial de Pontevedra, en sesión ordinaria do día 27 de abril de 2018, adoptou, entre outros, o acordo de aprobación do expediente de “ALLEAMENTO OU A CONSTITUCIÓN DUN DEREITO DE SUPERFICIE, MEDIANTE CONCURSO PÚBLICO, DE 33 PARCELAS RESULTANTES DO PROXECTO DE PARCELACIÓN DO PLAN DE SECTORIZACIÓN DO SOLO RÚSTICO APTO PARA URBANIZAR (SRAU) INDUSTRIAL OUTEDA-CURRO, NO MUNICIPIO DE BARRO, PONTEVEDRA, así como os pregos de cláusulas económico-adminstrativas e os seus 5 anexos. Por outra parte, o Pleno da Corporación en sesión ordinaria de 29 de xuño de 2018, acordou, entre outros asuntos, o seguinte: Declarar deserto o concurso de alleamento ou constitución dun dereito de superficie de 33 parcelas no SRAU Industrial Outeda-Curro, concello de Barro, e así mesmo, aos efectos de garantir a posta no mercado de solo industrial, debido á posible demanda e coa finalidade da implantación de industrias e actividades económicas que favorezan o desenvolvemento económico e a promoción do emprego e de non prexudicar o interese público provincial, e tendo en conta a normativa vixente, (en concreto ós artigos 331.2 da Decreto 143/2016, de 22 de setembro, polo que se aproba o Regulamento da Lei 2/2016, de 10 de febreiro, do chan de Galicia, o 324 da Lei 5/1997, de 22 de xullo, de Administración Local de Galicia, os artigos 166 e 167 da Lei 9/2017 de Contratos do Sector Público, e o artigo 137, apartado 4, da Lei 33/2003, de 3 de novembro, do Patrimonio das Administracións Públicas), acórdase ó alleamento directo, por un prazo dun ano (a contar dende a publicación no Boletín Oficial da Provincia e no perfil de contratante deste acordo do Pleno da Corporación), dos dereitos de propiedade e constitución do dereito de superficie das parcelas que quedaron desertas (33) e que se faría en iguais condicións ás que se ofertaron nos Pregos do concurso e previa aceptación de tales condicións na súa totalidade polos posibles adquirentes, coa finalidade de salvagardar os principios de publicidade, igualdade e libre concorrencia. Pontevedra, 02 de xullo de 2018 O Deputado delegado de Economía, Facenda e Réxime Interior. O Secretario.
DH. A36.48788. CONCESIÓN DUN CAUDAL DE AUGA Á COMUNIDADE DE USUARIOS REGA DO COUSO, NO CONCELLO DE BARRO (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 30/10/2018)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 4 de setembro de 2018 e como resultado do expediente incoado ó efecto, outorgóuselle á Comunidade de Usuarios Rega do Couso unha concesión de 4599 m 3 anuais de auga que procede de tres mananciais situados nos montes de Curro, na parroquia de Curro (Santa María), no concello de Barro (Pontevedra), con destino a uso doméstico. O xefe do Servizo de Tramitación Técnico-Administrativa do Dominio Público Hidráulico Eguzkiñe Baviera De Isla
LICITACIÓN "SERVIZOS COMPLEMENTARIOS E DE COLABORACIÓN NA RECADACIÓN, NOS PERÍODOS VOLUNTARIO E EXECUTIVO DE TODO TIPO DE SANCIÓNS ADMINISTRATIVAS DO CONCELLO DE SANXENXO, ASÍ COMO DA SÚA XESTIÓN, AGÁS AS DE NATUREZA URBANÍSTICA"
ADMINISTRACIÓN LOCAL — Municipal — Sanxenxo (Contratos administrativos, 05/01/2018)

Aprobados os Pregos Cláusulas Administrativas Particulares e de Prescricións Técnicas que rexerán a contratación dos “Servizos complementarios e de colaboración, nos períodos voluntario e executivo de todo tipo de sancións administrativas do Concello de Sanxenxo, así como da súa xestión, agás ás de natur eza urbanística”, anúnciase a convocatoria respectiva: a. i. Equipo adscrito á execución do contrato, con especial incidencia no relativo aos medios persoais (Ata 10 puntos). a. ii. Plan de desenvolvemento dos traballos, atendendo á estrutura organizativa do Concello de Sanxenxo, analizando os seguinte aspectos (Ata 10 puntos). Establécese un límite máximo de 10 folios de extensión para o desenvolmento de dito Plan. As entidades que excedan dito límite ou sen excederse recollan contidos non esixidos neste parágrafo sufrirán unha minoración da valoración do Plan. a. ii.1. Secuencia de esforzos tendentes á axilizar a xestión en fases iniciais, limitando, polo tanto a xestión en fase executiva. a. ii.2. Estudo detallado de todas as opción dirixidas a mellorar e acurtar os tempos de notificación. a. ii.3. Medidas tendentes a axilizar a xestión evitando a prescrición das infraccións ou a caducidade dos procedementos. a. iii. Adaptación do procedemento sancionador á normativa da Administración Electrónica. (Ata 10 puntos). a. iv. Defensa e representación xurídica do Concello nos recursos contenciosos-administrativos. (Ata 10 puntos). b. i. Colaboración na xestión e recadación das multas de tráfico: ata un máximo de 20 puntos. A razón de 1 punto por cada 0,5 puntos de baixa sobre o 29% da recadación líquida en período voluntario sinalado como tipo de licitación e 1 punto por cada 1% de baixa sobre o 38% do principal recadado en período executivo. b. ii. Colaboración na xestión e recadación dos restantes expedientes administrativos sancionadores de natureza distinta as multas de tráfico, agás as de natureza urbanística: ata un máximo de 20 puntos. A razón de 1 punto por cada 0,5% de baixa sobre o 35%, 25% e 15% do recadado en período voluntario segundo a contía da sanción e 1 punto por cada 0,5% de baixa sobre o 35%, 30% ou 20% do principal recadado en período executivo segundo a contía da sanción. b. iii. No caso de que se ofrecesen neste criterio fraccións de redución que non alcanzasen a cifra establecida para outorgar a puntuación estipulada para cada porcentaxe de baixa fixado anteriormente, a puntuación que se outorgaría por esta fracción sería proporcional con dous decimais. Sanxenxo, a 22 de decembro de 2017. O Alcalde-Presidente, Telmo Martín González
APROBACIÓN DEFINITIVA DA MODIFICACIÓN ORZAMENTARIA Nº 15-2018
ADMINISTRACIÓN LOCAL — Municipal — Meis (Presupostos e cadros de persoal, 15/11/2018)

Transcorrido o prazo de exposición ao público da modificación orzamentaria nº 15-18 aprobada na sesión plenaria extraordinaria celebrada o día 4 de outubro de 2018 (BOP nº 197 de 11 de outubro de 2018), co seguinte detalle: Contra o presente acordo, en virtude do disposto no artigo 171 do Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 do Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou acordo impugnado. Documento asinado electronicamente á marxe.
EXPOSICIÓN PÚBLICA E COBRANZA EN VOLUNTARIA DO PADRÓN RELATIVO Á TAXA POLO SUBMINISTRO DA AUGA CORRESPONDENTE AO 2º TRIMESTRE DO EXERCICIO TRIBUTARIO 2018
ADMINISTRACIÓN LOCAL — Municipal — Valga (Edictos xudiciais, 13/08/2018)

A Presidencia desta Corporación, mediante Decreto de Alcaldía, aprobou o Padrón da taxa polo subministro de auga correspondente ao 2º trimestre do exercicio tributario 2018 do Concello de Valga. O Padrón fiscal exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ao amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia deste Concello, recurso de reposición previo ao contencioso administrativo, no prazo dun mes a contar dende a exposición pública do Padrón. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase aos contribuíntes afectados que o período voluntario de cobranza da taxa polo subministro de auga correspondente ao 2º trimestre do exercicio tributario 2018 será ata o día 08 de outubro de 2018. O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa no artigo 160 e 161 da Lei 58/2003, de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Advírteselle ao contribuínte de que a falta de pagamento no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia, e así mesmo, deberá indicarse que a repercusión do canon da auga poderá ser obxecto de reclamación económico-administrativa ante a Consellería de Facenda no prazo dun mes desde que se entenda producida a notificación mediante o padrón. Asinado dixitalmente en data ao marxe. O alcalde José María Bello Maneiro
CONVOCATORIA PARA A CELEBRACIÓN DA XUNTA XERAL PARA A CONSTITUCIÓN DA COMUNIDAD DE REGANTES DO BARRIO DE AREAS DA PARROQUIA DE PIÑEIRO TÉRMINO MUNICIPAL DE O COVELO A CELEBRAR O DÍA 4 DE DECEMBRO DE 2018
SECCIÓN NON OFICIAL —  — Comunidad de Regantes do Barrio de Areas-Piñeiro (Outros documentos, notificacións e informacións públicas, 29/10/2018)

Luisa Francisca Benestar Seye, con DNI XXXXXXXXX, convoca a todos/as os/as veciños/as propietarios/as de fincas do barrio de Areas, Parroquia de Piñeiro, Término Municipal de Covelo, interesados na constitución da Comunidad de Regantes do barrio de Areas-Piñeiro, con augas provintes do Regato conocido como “Rio do pozo de Piñeiro”, para reunión da xunta xeral que terá lugar o día 4 de Decembro, ás 19:00 horas, no Centro cultural da Parroquia de Piñeiro, co seguinte orde do día: 1.—Constitución da comunidad de regantes e as suas características.2.—Formación dunha relación nominal de usuarios/as e os caudais que se pretenden empregar.3.—Acordo das bases que, dentro da lexislación vixente, han de axustarse os proxectos de ordenanzas e regulamentos polos que se rexerá a comunidade.4.—Nombramento da comisión encargada de redactar os proxectos de estatutos e regulamentos a que se refiren os artigos 198 e seguintes do Regulamento público hidráulico.5.—Rogos e pregos. O que se fai público para o cumprimento do establecido no artigo 87 do Real Decreto Legislativo 1/2001, de 20 de xullo, polo que se aproba o Texto Refundido da Lei de Augas, en relación co artigo 201 do Regulamento do Dominio Público Hidráulico. Piñeiro-Covelo, 19 de Outubro de 2.018 Asdo.: Julio Piñeiro Barros.
APROBACIÓN DEFINITIVA DO ORZAMENTO XERAL PARA O EXERCICIO 2018 DO CONCELLO DE REDONDELA
ADMINISTRACIÓN LOCAL — Municipal — Redondela (Presupostos e cadros de persoal, 06/09/2018)

Aprobado definitivamente o orzamento xeral do Concello de Redondela correspondente ao exercicio do ano 2018, cumprindo o disposto nos artigos 169.3 do Real Decreto legislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais e 20.3 do Real Decreto 500/90 do 20 de abril, fanse públicos os importes por capítulos do orzamento xeral. Consorte ao disposto no artigo 127 do Real Decreto Legislativo 781/1986, do 18 de abril, reguladora do texto refundido das disposicións legais vixentes en materia de réxime local, faise saber que os cadros de persoal, aprobados xunto co orzamento xeral, son os seguintes: Documento asinado dixitalmente a marxe.
EXPEDIENTE DE SUPLEMENTO DE CRÉDITOS NÚM.10/2018
ADMINISTRACIÓN LOCAL — Municipal — Grove, O (Presupostos e cadros de persoal, 27/06/2018)

Aprobado inicialmente polo Pleno da Corporación a modificación de créditos núm.10/2018 por suplemento de créditos dentro do actual orzamento, en sesión celebrada o día 31 de maio de 2018, exponse ao público durante 15 días hábiles de acordo co disposto nos art.177.2 e 179.4, en relación co 169 do RDLex.2/2004 de 5 de marzo, polo que se aproba o Texto Refundido da Lei reguladora das Facendas Locais. O Grove, 13 de xuño de 2018 (asinado dixitalmente á marxe). O alcalde José Antonio Cacabelos Rico
RESOLUCIÓN ALCALDÍA, DELEGACIÓN TEMPORAL DE COMPETENCIAS, ÁREA DE XESTIÓN MUNICIPAL, PERSOAL, PATRIMONIO E ADMÓN. ELECTRÓNICA, NO CONCELLEIRO JAIME ANEIROS PEREIRA, DO 08 AO 12/01/18, AMBOS INCLUÍDOS
ADMINISTRACIÓN LOCAL — Municipal — Vigo (Outros documentos, notificacións e informacións públicas, 18/01/2018)

Por Resolución desta Alcaldía de data 19 de xuño de 2015 delegouse no concelleiro, D. FRANCISCO JAVIER PARDO ESPIÑEIRA, a Área de XESTIÓN MUNICIPAL, PERSOAL, PATRIMONIO E ADMINISTRACIÓN ELECTRÓNICA, nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponde a esta Alcaldía. Con motivo da ausencia do citado membro do goberno do día 08 ao 12 de xaneiro de 2018, ambos incluídos, procede avogar a dita delegación, e encomendar a xestión da ÁREA DE XESTIÓN MUNICIPAL, PERSOAL, PATRIMONIO E ADMINISTRACIÓN ELECTRÓNICA, durante o dito período, a D. JAIME ANEIROS PEREIRA, concelleiro-delegado de Orzamentos e Facenda. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das Bases do Réxime Local- e de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, Primeiro.— Avogar as competencias delegadas da área de XESTIÓN MUNICIPAL, PERSOAL, PATRIMONIO E ADMINISTRACIÓN ELECTRÓNICA no concelleiro, D. FRANCISCO JAVIER PARDO ESPIÑEIRA, durante a súa ausencia do día 08 ao día 12 de xaneiro de 2018, ambos incluídos, recuperando novamente a súa vixencia a devandita Resolución ao día seguinte do período indicado. Segundo.— Delegar no concelleiro D. JAIME ANEIROS PEREIRA, concelleiro-delegado de Orzamentos e Facenda, as competencias municipais en materia de ASNA AMANI, JHONY ALEXANDER, PATRIMONIO E ADMINISTRACIÓN ELECTRÓNICA, do día 08 ao día 12 de xaneiro de 2018, ambos incluídos, nos termos sinalados na Resolución de 19 de xuño de 2015. Terceiro.— A presente Resolución terá efectos a partir do día 08 ao día 12 de xaneiro de 2018, ambos incluídos sen prexuízo de posteriores modificacións. Cuarto.— Notificar a presente Resolución aos concelleiros e demais persoal interesado e dar conta dela mediante a intranet municipal. Quinto.— A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.— Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta ao Pleno da corporación para os efectos de que quede informado da mesma. Data e sinatura dixital, O ALCALDE-PRESIDENTE, ABEL CABALLERO ÁLVAREZ Dou fe. A SECRETARIA DO GOBERNO LOCAL-Mª CONCEPCIÓN CAMPOS ACUÑA
APROBACIÓN INICIAL DO EXPEDIENTE DE MODIFICACIÓN DE CRÉDITOS NÚMERO 5/2018
ADMINISTRACIÓN LOCAL — Provincial — Deputación Provincial (Presupostos e cadros de persoal, 26/11/2018)

O Pleno da Deputación Provincial de Pontevedra na sesión extraordinaria que tivo lugar o día 23 de novembro de 2018, aprobou inicialmente o expediente de modificación de créditos número 05/2018, que inclúe créditos extraordinarios por importe total de 296.894,29 € e baixas por anulación por importe de 296.894,29 €. De conformidade co establecido no artigo 177, en relación co artigo 169 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais (TRLHL), dito expediente queda exposto ó público no Servizo de Contratación, Facenda e Patrimonio da Deputación Provincial de Pontevedra por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do TRLHL. Así mesmo durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” as correspondentes memorias xustificativas e informes do expediente de modificación de créditos número 05/2018. O que se fai público para xeral coñecemento e efectos. Pontevedra, 23 de novembro de 2018.—O deputado delegado área Economía, Facenda e Réxime Interior (Delegación efectuada por R. P. nº 2016007829 de data 25-04-2016), Carlos López Font.—O Secretario, Carlos Cuadrado Romay.
LICITACIÓN DE EXPLOTACIÓN DO BAR-RESTAURANTE SITUADO NA PRAIA DE PORTOCELO
ADMINISTRACIÓN LOCAL — Municipal — Marín (Contratos administrativos, 05/03/2018)

De conformidade co acordo da Xunta de Goberno Local de data 31 de xaneiro de 2018, por medio do presente anuncio efectúase convocatoria do procedemento aberto, atendendo á oferta economicamente máis vantaxosa, con varios criterios de adxudicación, para a adxudicación do contrato administrativo especial de explotación do SERVIZO DE BAR-RESTAURANTE NO EDIFICIO PÚBLICO MUNICIPAL SITUADO NA PRAIA DE PORTOCELO, conforme aos seguintes datos: a) Organismo: Concello de Marín. b) Dependencia que tramita o expediente: Secretaría xeral. c) Obtención de documentación: 1) Dependencia: Servizo de Secretaría 2) Domicilio: Av. de Ourense s/n, 36900 Marín (Pontevedra) 3) Teléfono: 986880300 4) FAX: 986882013 5) Correo electrónico: contratos@concellodemarin. es 6) Dirección de Internet do perfil do contratante: www.concellodemarin.es. 7) Data límite de obtención de documentación e información: 15 días naturais dende a data da última publicación (BOP e DOG) d) Número de expediente: 462/17 a) Tipo: Contrato administrativo especial. b) Descrición: Prestación do SERVIZO DE BAR-RESTAURANTE NO EDIFICIO PÚBLICO MUNICIPAL SITUADO NA PRAIA DE PORTOCELO. c) División por lotes e número de lotes/número de unidades: NON d) Lugar de execución 1) Domicilio: Praia de Portocelo 2) Localidade e código postal: Marín.36900 e) Prazo de execución: DOUS ANOS f) Admisión de prórroga: SI. ATA UN MÁXIMO DE DOUS ANOS MÁIS g) CPV: 55100000-1 “Servizos de hostalería” a) Tramitación: Ordinaria b) Procedemento: Aberto c) Poxa electrónica: NON d) Criterios de adxudicación Canon (0-70 puntos) Memoria de desenvolvemento do servizo (0-30 puntos) a) Solvencia económica e financeira. Poderá acreditarse mediante: b) Solvencia técnica e profesional: Acreditarase mediante a xustificación da experiencia na realización de traballos do mesmo tipo ou natureza ao que corresponde o obxecto do contrato e que o importe anual acumulado no ano de maior execución dos últimos cinco anos sexa igual ou maior ou superior á anualidade medida do contrato, que neste caso é 2.945,40 €. a) Data límite de presentación: 15 días naturais, dende o seguinte ao da última das publicacións do anuncio (DOG, BOPPO ou Perfil do contratante) b) Modalidade de presentación: Presencial ou por correo, con anuncio previo ao órgano de contratación c) Lugar de presentación: Dependencia: Concello de Marín Domicilio: Avda. de Ourense, s/n Localidade e código postal: Marín.36900 Dirección electrónica: contratos@concellodemarin. es d) Admisión de variantes: NON a) Descrición: Mesa para a apertura do sobre “B” b) Dirección: Casa Consistorial sita na Av. de Ourense, s/n c) Localidade e código postal: Marín.36900 d) Data e hora: Anunciarase previamente no Perfil do contratante. A cargo do adxudicatario, ata o importe máximo de 1000 €.
EXTRACTO DA APROBACIÓN DAS BASES REGULADORAS DO PROGRAMA “TECENDO LAZOS” PARA O ANO 2018
ADMINISTRACIÓN LOCAL — Provincial — Deputación Provincial (Subvencións e axudas, 22/05/2018)

De conformidade co previsto nos artigos 17.3. b) e 20.8. a) da Lei 38/2003, de 17 de novembro, xeral de subvencións, publícase o extracto da convocatoria cuxo texto completo pode consultarse na Base de Datos Nacional de Subvencións (BDNS): http://www.pap. minhap. gob. es/bdnstrans/index Os obradoiros interxeracionais ofertados terán como destinatarias as familias dos concellos que se adhiran ao programa, co obxectivo de fomentar a súa participación, dinamismo, actividade e emprendemento. Tamén poderán ser beneficiarias do programa persoas doutros concellos, sempre que presenten a correspondente solicitude no Rexistro do concello escollido e que non estén cubertas todas as prazas. Poderán adherirse a este programa todos os concellos da provincia de Pontevedra de menos de 20.000 habitantes. Aregulación da convocatoria pública por parte da Deputación de Pontevedra relativa ao programa “Tecendo lazos” 2018, que ten por finalidade desenvolver obradoiros interxeracionais no ámbito do lecer e do tempo libre a través dos cales se pretende poñer en marcha estratexias, oportunidades e formas de creación de espazos para o encontro, a sensibilización, a promoción do apoio social e o intercambio recíproco, intencionado, comprometido e voluntario de recursos, aprendizaxes, ideas e valores encamiñados a producir entre as distintas xeracións lazos afectivos, cambios e beneficios individuais, familiares e comunitarios, entre outros, que permitan a construción de sociedades máis xustas, integradas e solidarias. A dotación do programa será de 59.999,68 euros Cada concello establecerá os seus propios prazos de inscrición, que serán dun mínimo de 20 días naturais. Pontevedra, 16/05/2018 A presidenta, M.ª del Carmen Silva Rego